Argentinos Antarktida

Argentinos Antarktida (ispanų kalba Antártida ArgentinaPequeño Larrouse Ilustrado 1990, para la Argentina, ajustado a la cartografía oficial por el Poder Ejecutivo Nacional a través del Instituto Geográfico Militar (IGM) acorde Ley 22.963 aprobada por expediente del 5-10-1989.) – Antarktidos regionas, kurį Argentina laiko savo teritorijos dalimi. Šį regioną sudaro Antarktidos pusiasalis ir trikampis, besitęsiantis iki Pietų ašigalio, ribojamas 25º vakarų ilgumos ir 74º vakarų ilgumos bei 60º pietų platumos. Administraciškai priklauso Argentinos Antarktidos, Ugnies Žemės ir Pietų Atlanto salų provincijai. Provincijos administracinis centras yra Ušuaja, o Antarktidos regionui kiekvienais metais skiriamas gubernatorius, kuris šioje teritorijoje atstovauja civilinei valdžiai. Į daugumą Argentinos Antarktidos taip pat pretenzijas reiškia ir Čilė, kuri ją vadina Ohiginso žeme, bei Jungtinė Karalystė, todėl gubernatoriaus valdžia faktiškai apsiriboja Argentinos bazių teritorija.

Argentina žemyno tyrinėjimus pradėjo XX a. pradžioje. José María Sobral buvo pirmasis argentinietis, išsilaipinęs Antarktidoje (1901 m.), kur jis praleido du sezonus kartu su Švedijos antarktine ekspedicija, vadovaujama daktaro Otto Nordenskiöld.

2010 m. duomenimis Argentinos Antarktidos teritorijoje gyveno 230 gyventojai.Censo 2010: en la Antártida viven 230 personas, 9 familias y 16 niños (ispanų k.)  Kadangi teritorija priklauso Ugnies Žemės provincijai, gyventojai balsuoja Argentinos rinkimuose.

 Šaltiniai 

Kategorija:Teritorinės pretenzijos Antarktidoje
Kategorija:Argentinos regionai